Amerika inauguratsiya kayfiyatida, irqiy tenglikni tantana qilmoqda
Amerika vatanparvarlik ruhiga cho'mgan. Yangi prezident qasamyod keltirish arafasida.
Amerika ayni damda vatanparvarlik ruhigacho’mgan. Inauguratsiya tantanalari avjida. Mamlakatning 16-prezidenti, AQShda qulchilikka qarshi kurashgan, bu davlatni1861-65 yillardagi fuqaro urushi davrida boshqargan Avraam Linkolnyodgorligi poyida o’nlab mashhur xonandalar konsert berdi. Taniqli arboblar va Gollivud yulduzlari sahnaga chiqdi. Barak Obama u yerdan turib yarimmillionga yaqin tomoshabinga murojaat qildi. “Vatanni qanchalikardoqlashimiz bugungidek og’ir kunlarda fuqaro sifatida uning ravnaqi uchunnima qila olishdan boshlanadi”,- deydi yangi saylangan rahbar. “AmerikaQo’shma Shtatlari kelajakkka umid bilan qarashga o’rgangan. Davlatimizasoschilari bunga zamin yaratgan. Ularning orzu-armonlarini ro’yobgachiqarishda davom etish bizning qo’limizda”,- dedi Obama. “Amerikaliklarhar qanday qiyinchilikka dosh bera oladigan xalq. Iqtisodiy tanazzuldaekanmiz, bu yurt farzandlari o’zga yurtlarda urushda ekan, bugungi kungasinov deb qarang. Men vatanim uchun nima qila olaman deb o’ylang”,- dediObama. Obamava vitse-prezidentlikka tayyorlanayotgan Jo Bayden urush qahramonlari dafn etilganArlington qabristonida noma’lum askar qabriga gulchambar qo’ygan. Millionlab amerikaliklar poytaxtni kezar ekan, xavfsizlik choralarimustahkam. Shaharga ertaga faqatdavlat mashinalari kiritiladi xolos. Katta ko’prik va yo’llar berkitiladi. 47 yoshli Barak Obama Amerikaning ilk qora tanli rahbari bo’ladi. Uzoq yillarirqchilikdan aziyat chekkan fuqarolar uchun bu azaliy orzu ushalganidir. “Bu millionlab insonlarning armoni edi. Men qoratanlilar qanchalik ezilgani, o’z huquqlarini talab qilib chiqqanidaqanchalik yanchilganining tirik guvohiman”,- deydi u. “Qancha-qancha odamlar uzoq yillarirqchilikka qarshi kurashgan. Afsuski, ularning ko'pi bu kunlarga yeta olmadi. Obamaningsaylanishi dunyoda haqiqat va adolat borligidan dalolat”,-deydi onaxon . “Bundan 45 yil avval Vashingtonda xuddi shu joyda Martin Lyuter King o’zorzulari haqida gapirgan, bir kun kelib farzandlarimiz bu ulug’ yurtda tenghuquqli insonlar bo’ladi degan edi. Huquqni hamma narsadan ustun qo’yganinsonning bu orzulari bugun ro’yobga chiqmoqda”,- deydi keksaafro-amerikaliklardan biri Jemi Folton. “Amerika unga ulkanumidlar bog’lagan va u qatori porloq kelajak uchun birga ter to’kadi”,-deydibu ayol. Ertaga, 20 yanvar kuni, Obama prezidentlik qasamyodini keltirayotganida Kapitoliy qarshisidagimarkaziy xiyobonda ikki milliondan ortiq kishi bo’lishi kutilmoqda. Inauguratsiya marosimida tarixda buncha ko’p kishi qatnashmagan.